KOMISSION ASETUS (EY) N:o 1326/2004,
annettu 19 päivänä heinäkuuta 2004,
kuivattujen rehujen tuen lopullisen määrän määrittämisestä markkinointivuodeksi 2003/2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1) ja erityisesti sen 18 artiklan,
sekä katsoo seuraavaa:
(1)
Edellä mainitun asetuksen (EY) N:o 603/95 3 artiklan 2 ja 3 kohdassa vahvistetaan jalostusyrityksille markkinointivuoden 2003/2004 aikana tuotetuista dehydratoiduista ja aurinkokuivatuista rehuista maksettavan tuen määrät saman asetuksen 4 artiklan 1 ja 3 kohdassa olevien taattujen enimmäismäärien rajoissa.
(2)
Tiedonannot, jotka jäsenvaltiot ovat toimittaneet komissiolle kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä 6 päivänä huhtikuuta 1995 annetun komission asetuksen (EY) N:o 785/95 (2) 15 artiklan a alakohdan toisen luetelmakohdan mukaisesti, osoittavat, että dehydratoitujen rehujen taatut enimmäismäärät ovat ylittyneet ja että aurinkokuivattujen rehujen taatut enimmäismäärät eivät ole ylittyneet.
(3)
Sen vuoksi olisi vahvistettava, että asetuksessa (EY) N:o 603/95 säädettyä tuen määrää on dehydratoitujen rehujen osalta vähennettävä kyseisen asetuksen 5 artiklan mukaisesti ja että aurinkokuivattujen rehujen osalta tuki on maksettava tuensaajille kokonaisuudessaan.
(4)
Tässä asetuksessa säädetyt toimenpiteet ovat kuivattujen rehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuoden 2003/2004 osalta asetuksessa (EY) N:o 603/95 säädetty kuivattujen rehujen tuki, jonka määrät on dehydratoitujen rehujen osalta ilmoitettu kyseisen asetuksen 3 artiklan 2 kohdassa ja aurinkokuivattujen rehujen osalta 3 artiklan 3 kohdassa, maksetaan seuraavasti:
a)
dehydratoitujen rehujen tukea vähennetään siten, että se on 66,45 euroa tonnilta kaikissa jäsenvaltioissa;
b)
aurinkokuivattujen rehujen tuki maksetaan kokonaisuudessaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 2004.